b"\n_START_ARTICLE_\nGubbio\n_START_SECTION_\nZgodovina\n_START_PARAGRAPH_\nHribi nad mestom so bili poseljeni \xc5\xbee v bronasti dobi. Pod imenom Ikuvium je bilo pomembno mesto starodavnih umbrijskih ljudi v pred-rimskih \xc4\x8dasih in je znano po odkritju Tabulae eugubinae (Iguvinske plo\xc5\xa1\xc4\x8de), niz bronastih plo\xc5\xa1\xc4\x8d, ki skupaj predstavljajo najve\xc4\x8djo ohranjeno besedilo v stari umbrij\xc5\xa1\xc4\x8dini. Po rimski osvojitvi v 2. stoletju pred na\xc5\xa1im \xc5\xa1tetjem, je mesto Iguvium ostalo pomembno, kar dokazuje rimski amfiteater, drugi najve\xc4\x8dji ohranjen na svetu._NEWLINE_Gubbio je postal zelo mo\xc4\x8den v za\xc4\x8detku srednjega veka. Mesto je poslalo 1000 vitezov v boj v prvi kri\xc5\xbearski vojni pod vodstvom grofa Girolama Gabriellija. Iz nedokumentiranih virov naj bi bili prvi, ki so pri\xc5\xa1li do Svetega groba, ko je bilo zase\xc5\xbeeno mesto v letu 1099._NEWLINE_Naslednja stoletja so bila precej burna, saj je Gubbio sodeloval v vojnah proti okoli\xc5\xa1kim krajem Umbrije. Ena od teh vojn je do\xc5\xbeivela \xc4\x8dude\xc5\xbeno posredovanje \xc5\xa1kofa, svetega Ubalda Baldassinija, ki je zavaroval Gubbio in dosegel prepri\xc4\x8dljivo zmago (1151), nakar je sledilo obdobje blaginje. V bojih Gvelfov in Gibelinov je Gabrielli, znan kot condottiero Cante de' Gabrielli da Gubbio (okoli leta 1260-1335), in je bil frakcija Gvelfov, podpiral pape\xc5\xbea. Kot podesta (visoki uradnik) v Firencah, je pesniku Danteju Alighieriju v izgnanstvu zagotovil svoj \xe2\x80\x8b\xe2\x80\x8btrajen sloves._NEWLINE_Leta 1350 Giovanni Gabrielli, grof Borgovalle, \xc4\x8dlan najvidnej\xc5\xa1e plemi\xc5\xa1ke dru\xc5\xbeine v Gubbiu, postane vladar Gubbia. Njegova vladavina pa je bila kratka, vladavino je bil prisiljen leta 1354 predati mestu, oziroma kardinalu Albornozu, ki je predstavljal Cerkev._NEWLINE_Nekaj \xe2\x80\x8b\xe2\x80\x8blet kasneje se je Gabriello Gabrielli, \xc5\xa1kof Gubbia, razglasil za vladarja v Gubbiu (Signor d' Agobbio). Izdala ga je skupina plemi\xc4\x8dev, tudi mnogi njegovi sorodniki in \xc5\xa1kof je bil prisiljen zapustiti mesto in poiskati zato\xc4\x8di\xc5\xa1\xc4\x8de na svojem doma\xc4\x8dem gradu v Cantianu._NEWLINE_Z zatonom politi\xc4\x8dnega presti\xc5\xbea dru\xc5\xbeine Gabrielli, je bilo mesto Gubbio vklju\xc4\x8deno v ozemlje Montefeltrov. Federico da Montefeltro je obnovil staro Palazzo Ducale. V pala\xc4\x8di je kabinet s furniranim pohi\xc5\xa1tvom z intarzijami kot v njegovem kabinetu v Urbinu. Industrija keramike je v Gubbiu dosegla vi\xc5\xa1ek v prvi polovici 16. stoletja, z glazuro s kovinskim sijajem imitira zlato in baker._NEWLINE_Gubbio je postalo del pape\xc5\xa1ke dr\xc5\xbeave leta 1631, ko je bila dru\xc5\xbeina della Rovere, ki ji je bilo dodeljeno vojvodstvo Urbino, v zatonu. Leta 1870 je bil Gubbio vklju\xc4\x8den v Kraljevino Italijo skupaj s preostalimi pape\xc5\xa1kimi dr\xc5\xbeavami.\n_START_SECTION_\nTabulae eugubinae\n_START_PARAGRAPH_\n7 bronastih tabel, ki so jih odkrili v Iguviumu leta 1444. Prve so verjetno napisane v 3. st. pr.n.\xc5\xa1t. v umbrijski pisavi (eden od italskih jezikov), poznej\xc5\xa1e v 1. st. pr.n.\xc5\xa1t. v latinici. So najpomembnej\xc5\xa1i dokument v umbrijskem jeziku. So dokument starodavnih religij Evrope in Sredozemlja. Zapisani so obredi (\xc5\xbertve in molitve) namenjeni najvi\xc5\xa1jim bogovom lokalne skupnosti in tako do neke mere odra\xc5\xbeajo skupno versko prepri\xc4\x8danje in obrede italskih narodov._NEWLINE_Table vsebujejo verske zapise Atiedianskih bratov - skupina 12 Jupitrovih duhovnikov, ki so imeli pomembne funkcije v ob\xc4\x8dini Iguvium._NEWLINE_Celotno besedilo, skupaj s prevodom v latin\xc5\xa1\xc4\x8dini, je bilo objavljeno v Londonu 1863 in 1931 (Francis Newman v knjigi Albrecht von Blumenthal).\n_START_SECTION_\nCorsa dei Ceri\n_START_PARAGRAPH_\nCorsa dei Ceri je obi\xc4\x8daj, ki vsako leto poteka na 15. dan v maju. Tri ekipe, posve\xc4\x8dene sv. Ubaldu, sv. Giorgiu in sv. Antoniu, nosijo, s podporo mno\xc5\xbeice navija\xc4\x8dev (oble\xc4\x8deni so v zna\xc4\x8dilne barve rumeno, modro in \xc4\x8drno, z belimi hla\xc4\x8dami in rde\xc4\x8dimi pasovi), od glavnega trga pred Palazzo dei Consoli do bazilike sv. Ubalda kip svojega svetnika montiran na leseni osmerokotni prizmi, podobne oblike kot ura, 4 metre visok in tehta okoli 280 kg._NEWLINE_Dirka ima mo\xc4\x8dan nabo\xc5\xbeen, dr\xc5\xbeavljanski in zgodovinski prizvok in je ena izmed najbolj znanih folklornih prireditev v Italiji. Ceri so bili izbrani kot heraldi\xc4\x8dni simbol na grbu Umbrije, sodobne upravne regije.\n_START_SECTION_\nOb\xc4\x8dina Gubio\n_START_PARAGRAPH_\nOb\xc4\x8dina Gubio obsega naslednja naselja: Belvedere, Biscina, Branca, Burano, Camporeggiano, Carbonesca, Casamorcia-Raggio, Cipolleto, Colonnata, Colpalombo, Ferratelle, Loreto, Magrano, Mocaiana, Monteleto, Monteluiano, Nogna, Padule, Petroia, Ponte d'Assi, Raggio,San Benedetto Vecchio, San Marco, San Martino in Colle, Santa Cristina, Scritto, Semonte, Spada, Torre Calzolari and Villa Magna.\n_START_SECTION_\nPlasti Gubio\n_START_PARAGRAPH_\nGubbio je poznan tudi med geologi in paleontologi saj so z odkrivanjem mesta naleteli na\xc2\xa0\xc2\xbbGubbio plasti\xc2\xab, sedimentne plasti, obogatene z iridijem, ki so bile izpostavljen pri cestnih delih zunaj mesta. Ta tanek, temen pas usedline ozna\xc4\x8duje kredno - paleogensko mejo, znano tudi kot K-T meja ali K-Pg meja, med kredo in paleogenom (geolo\xc5\xa1ka obdobja) pred pribli\xc5\xbeno 66 milijonov let. Iridij in redke te\xc5\xbeke kovine na povr\xc5\xa1ini Zemlje so pri\xc5\xa1le z materialom iz vesolja, kot so kometi in asteroidi. Vsebuje tudi majhne kroglice steklastega materiala imenovanega tektites, ki se oblikujejo pri za\xc4\x8detnem udarcu. Te Gubio plasti so odkrili na \xc5\xa1tevilnih mestih po vsem svetu."